Tandbørstning er det bedste man kan gøre for at forebygge tandsten og tandkødsbetændelse. Tandbørstning foretages bedst med en blød tandbørste med mange børstehår. Dette gør tandbørstningen mere behagelig for dyret og mindre ødelæggende for tandkødet. Tandbørstningen kan foretages med vand eller en speciel tandpasta til dyr. Der findes udmærkede enzympastaer til hunde og katte, men også tandpasta som bare smager lidt og dermed giver dyret en god oplevelse.